Bulduru tehnikums

Bulduru tehnikums (agrāk Bulduru Dārzkopības vidusskola) ir profesionālās vidējās izglītības skola Bulduros, Latvijas vecākā skola ar dārzkopības novirzienu. Mācību programmas Skola īsteno vidējo profesionālo izglītību šādās izglītības programmās: Dārzkopība Dārzu un parku kopšana Būvniecība Kokkopība Stādu audzēšana Floristikas pakalpojumi Ēdināšanas pakalpojumi Restorānu pakalpojumi Viesnīcu pakalpojumi Vēsture Par skolas dibināšanas gadu tiek uzskatīts 1910. gada pavasaris, kad skolā uzņēma pirmos 10 audzēkņus, kaut arī jau kopš 1905. gada darbojās Dārzkopības biedrībai piešķirtā Bilderliņu ferma. 1911. gadā uzcēla pirmo skolas ēku. Celtniecībai 20 000 zelta rubļus ziedoja Alvīne Šoha ar noteikumu, ka skolā māca dārzkopību, uzņem latviešus un mācības notiek latviešu valodā. Sākotnēji skola turpināja darboties kā ferma, kurā tika apmācīti praktikanti dārzkopībā, skolas vadītājs bija dārzkopis un selekcionārs Pēteris Dindonis. Pēc Pirmā pasaules kara dārzkopības biedrība skolas ēku un zemi nodeva Zemkopības ministrijai, jo skola bez valsts materiālā atbalsta nevarēja atsākt mācību darbu. 1930. gada maijā nodibināja Bulduru dārzkopības vidusskolu, kurā tika mācīti daiļdārznieki. Pēc Sarkanās armijas otrreizējās ienākšanas Latvijā Otrā pasaules kara beigās 1944. gadā Bulduru dārzkopības skolu un Bulduru dārzkopības vidusskolu apvienoja, izveidojot Bulduru dārzkopības tehnikumu. 1964. gadā Babītes pagasta padomju saimniecība "Saliena" tika apvienota ar Bulduru dārzkopības tehnikumu, izveidojot Bulduru dārzkopības sovhoztehnikumu. 1974. gadā skola savā nosaukumā zaudēja vārdu "dārzkopība" un kļuva par Bulduru sovhoztehnikumu. Šajā laikā skolas vārds Latvijā tika augstu vērtēts, un no skolas nāca vesela virkne Latvijā labi pazīstamu dārznieku, agronomu un daiļdārznieku. 1989. gadā skolai uzcēla jaunu mācību korpusu, 1992. gadā izveidoja Bulduru dārzkopības tehnikumu. 1999. gada decembrī to pārdēvēja par Bulduru dārzkopības vidusskolu, bet 2004. gadā to pārveidoja par valsts SIA. 2017. gadā VSIA “Bulduru Dārzkopības skola” kļuva par Zemkopības ministrijas pakļautībā esošās Latvijas Lauksaimniecības universitātes struktūrvienību, bet 2023. gadā mainīja nosaukumu uz “Bulduru Tehnikums”. Tradīcijas Agrāk skolā notika "Bulduru burkānu balles", kas tika svinētas pēc burkānu ražas novākšanas, parasti novembra beigās / decembra sākumā (tas bija saistīts ar tā gada rudens meteoroloģiskajiem apstākļiem). Burkānu balles raksturoja karnevāliska izrādīšanās, savas audzēkņu grupas sasniegumu slavināšana, labāko ražas vācēju godināšana, kuras noslēdzošā daļa bija balle, vēlāk diskotēka. Bulduru Dārzkopības skola vienmēr ir bijusi slavena ne tikai ar Burkānu ballēm, bet arī ar saviem stādījumiem un izmēģinājumu lauciņiem dārzkopībā. Uz skolu arī daudzi cilvēki devušies pēc konsultācijām daiļdārzniecībā, dārzkopībā un puķkopībā. Mūsdienās no skolas vēsturiskajām tradīcijām saglabājies skolas absolventu ikgadējais salidojums jūnija pirmajā sestdienā, bet radušās arī jaunas tradīcijas, piemēram, floristu darbu skates-izstādes, kā arī sadarbība ar puķu sēklu audzētājfirmām, skolas teritorijā vasaras laikā rīkojot vasaras puķu stādījumu izstādes. Skolas nosaukumi un vadītāji Dārzkopības biedrībai piešķirtā Bilderliņu ferma (1905—1910). Vadītājs: Jānis Zemturis Bilderliņu dārzkopības mācību iestāde (1910—1920), Vadītāji: Pēteris Dindonis (1910—1915), Miķelis Gailis (1915—1920) Valsts Bulduru dārzkopības skola (1920—1941), Vadītāji: Fricis Štrauss (1920—1921), Pēteris Dindonis (1921—1940), Vilis Lauskis (1940—1941) Valsts Bulduru dārzkopības vidusskola (1930—1941), Direktori: Ēriks Robiņš (1930—1940), Vilis Lauskis (1940—1941) Bulduru dārzkopības un biškopības vidusskola (1941—1944), Direktors: Arnolds Brode (1941—1944) Bulduru dārzkopības tehnikums (1944—1964). Direktori: Reinis Spārniņš (1944—1947), Jēkabs Čuders (1947—1952), Haralds Freimanis (1952—1955), Zenta Lepse (1955—1963), Aivars Lasis (1963—1964) Bulduru dārzkopības sovhoztehnikums (1964—1973). Direktori: Antons Broks (1964—1965), Pēteris Skreiveris (1965—1968), Māris Eihe (1968—1973). Direktora vietnieks mācību darbā: Aivars Lasis (1964—1973) Bulduru sovhoztehnikums (1973—1991). Direktors: Māris Eihe (1973—1991). Direktora vietnieki mācību darbā: Ruta Auziņa (1973.—1976. un 1982.—1992.), Aina Osis (1976—1982) Agrofirma “Bulduru dārzkopības tehnikums” (1991—1992). Direktors: Māris Eihe Valsts Bulduru dārzkopības tehnikums (1992—2000). Direktori: Ruta Auziņa (1992—1999), Andris Tukris (1999—2000) BO Valsts SIA “Bulduru dārzkopības vidusskola” (2000—2004). Valdes priekšsēdētājs — direktors: Andris Tukris (2000—2004), Aivars Griķis (no 2004.gada maija līdz 2004.gada oktobrim) Valsts SIA “Bulduru Dārzkopības vidusskola” (kopš 2004). Valdes priekšsēdētājs, vēlāk valdes loceklis — direktors: Aivars Griķis (no 2004.gada oktobra līdz 2014.gada decembrim). Izglītības iestādes vadītājs, valdes loceklis: Aivars Griķis (no 2008. gada 22.janvāra līdz 2014.gada decembrim). Direktora vietnieki mācību darbā: Dace Vilkena (no 2008.gada) No 2017.gada SIA "Bulduru Dārzkopības vidusskola' Valdes priekšsēdētājs Rafaels Joffe. Atsauces Ārējās saites Bulduru tehnikuma tīmekļa vietne